पालकों ने कहा- दुष्कर्म कर फांसी पर लटकाया, सीबीआई जांच की जाए
25 फरवरी को कुरूद ब्लाक के मौरीखुर्द निवासी 19 वर्षीय भेमिन साहू की लाश ग्राम दहदहा से लगे मेंडरका खार में पेड़ पर लटकी मिली थी। मामले में कुरूद पुलिस ने आरोपी धनेश्वर यादव को गिरफ्तार कर जेल भेज दिया है, लेकिन इस कार्रवाई से मृतका के परिजन व कुछ ग्रामीण संतुष्ट नहीं हैं।
सोमवार को जनदर्शन में 50 से अधिक ग्रामीणों के साथ परिजनों ने कलेक्टर से मिलकर मामले की सीबीआई जांच कराने और हत्या का मामला दर्ज करने की मांग की। मृतका को दुष्कर्म के बाद फांसी पर लटकाया गया। सभी का कहना था-आरोपी 4 हैं पर कार्रवाई एक पर ही की गई। पुलिस की भूमिका को संदिग्ध मानते हुए ग्रामीणों ने मामले की सीबीआई जांच की भी मांग की है।
मृतका के पिता गिरधारी राम साहू, माता तुलसी, बड़े पिता सीताराम, पंच प्रमिला बाई साहू, लोमशराम साहू, महेन्द्र कुमार, घसियाराम, धनसिंग साहू आदि ने कहा कि मृतका का शारीरिक शोषण हुआ है। आरोपियों की संख्या 3-4 है, जिन्होंने मिलकर दुष्कर्म किया। इसके बाद फांसी पर लटका दिया गया। पुलिस ने सिर्फ एक आरोपी को पकड़कर कार्रवाई की है, जबकि कुछ अन्य लोग भी इसमें शामिल हैं।
जनदर्शन की स्थिति
लाश के अवशेषों की पुन: जांच कराने की मांग भी
परिजनों ने डीएनए टेस्ट की मांग की है। पुलिस जांच से संतुष्ट नहीं होने की बात कहते हुए वे सीबीआई जांच की मांग कर रहे हैं। लाश के अवशेषों की पुन: जांच कराने की मांग के साथ निष्पक्ष कार्रवाई की मांग जनदर्शन में की गई। कलेक्टर ने उचित कार्रवाई का आश्वासन दिया है।
सरपंच पर भुगतान नहीं देने का आरोप लगाया
ग्राम सिंगपुर निवासी बिमला बाई साहू ने गांव के सरपंच द्वारा 20 बोरी सीमेंट और 11 हजार रुपए मुरूम ढुलाई का पेमेंट नहीं करने की शिकायत की। महिला ने कहा कि शौचालय निर्माण के दौरान सरपंच ने 20 बोरी सीमेंट मांगा था। मैदान समतलीकरण में ट्रैक्टर से मुरूम ढुलाई की थी। दो वर्ष बाद भी सरपंच भुगतान नहीं कर रहा है और मेरे पुत्र को धमकी भी दे रहा है।
पुनर्वास व्यवस्थापन स्थल पर अतिक्रमण
कलेक्टर जनदर्शन में सोमवार को 131 आवेदन आए। ग्राम सलोनी के लोगों ने डूबान प्रभावितों के लिए आरक्षित क्षेत्र में अतिक्रमण होने की शिकायत की। कलेक्टर ने इस मामले को गंभीरता से लेते हुए जल संसाधन विभाग के ईई को प्रतिवेदन प्रस्तुत करने कहा है। ग्राम बरारी के लोगों ने मार्च महीने में ही पेयजल की समस्या बताते हुए स्थाई समाधान की मांग की।
2014
से जनदर्शन प्रारंभ हुआ
25197
आवेदन मिले प्रशासन को
706
आवेदन अभी भी लंबित हैं
24491 आवेदनों का निराकरण हुआ
धमतरी. पंचायत प्रतिनिधि तथा ग्रामीणों ने निष्पक्ष जांच कराने की मांग की।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mai_Deva hin_Deva unk hin_Deva unk hin_Deva unk hin_Deva hin_Deva hin_Deva